钦定古今图书集成/明伦汇编/闺媛典/第074卷 > 林毓兰妻李五娘
## 钦定古今图书集成/明伦汇编/闺媛典/第074卷 > 林毓兰妻李五娘

按《南安县志》：李五娘，林毓兰妻。夫蚤夭，无出，李哀恸
欲绝，翁劝立嗣，未几翁又没。既营葬，穴其右以祔葬
夫。时庶出幼叔乔馥始生一子，不得继，氏饮泣十八
年，馥又生子，氏乃告族老，乞立为后，而辞于庙曰：“妇
事毕，可死矣。”绝粒旬有三日不死，遂投缳。侍郎何乔
远为之传